Във връзка с постъпило уведомление за инвестиционно предложение с вх. № ОВОС-895/04.06.2020г., допълнителна информация с вх. №ОВОС-895-3/24.06.2020г. и становище на БД ИБР Пловдив с изх. № ПУ-01-450(1)/24.06.2020г. за ИП: „Кланичен пункт“в ПИ с идентификатор 02720.37.42, местност „Келчовка”, гр. Баня, община Карлово, област Пловдив, с възложител ЕТ „Ненко Трифонов”, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение е за изграждане и експлоатиране на кланичен пункт, в ПИ с идентификатор 02720.37.42, местност „Келчовка”, гр. Баня, община Карлово, област Пловдив.Така заявеното ИП, попада в обхвата на т. 7, буква „е“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

В изпълнение на изискванията на чл. 4а от Наредбата за ОВОС е извършена проверка относно допустимостта на ИП спрямо режимите, определени в действащите Планове за управление на речните басейни (ПУРБ) и Планове за управление за риска от наводнения (ПУРН) на територията на Басейнова дирекция „Източнобеломорски район“ (БДИБР). Съгласно становище с изх. № ПУ-01-450(1)/24.06.2020, реализирането на ИП е допустимо от гледна точка на ПУРБ на ИБР и ПУРН на ИБР и постигане целите на околната среда, при спазване на условията в становището на БД ИБР.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Имот с идентификатор 02720.37.42, местност „Келчовка”, гр. Баня, община Карлово, област Пловдив, попада в границите на защитена зона (ЗЗ) от Европейската екологична мрежа „НАТУРА 2000“ – BG0000429 „Река Стряма“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Карлово, Кметство гр. Баня, БД ИБР - Пловдив

Отговорено от РИОСВ-Пловдив на 03.07.2020г.